Stiftelsesdokument

Stiftelsesdokumentet kan udarbejdes i samarbejde med en advokat.

Det kan se således ud:

Stiftelse af (anparts-)selskab

XX Kommune

CVR-NR

XX Adresse

Har på datoen for den sidste underskrift på dette dokument stiftet selskabet med navnet

XX selskab af 20XX

Med adresse XX på følgende grundlag:

Her angiver man selskabets selskabskapital, det kontante indskud (kan være det samme beløb). Ligesom man angiver tegningspris pr. Kapitalandel, også kaldet tegningskursen. En tegningspris på 1 kr. pr. Kapitalandel á 1 kr. svarer til tegningskurs 100.

Her angiver man også, at der skal gælde de vedlagte vedtægter, som bliver en integreret del af stiftelsesdokumentet.

Msn angiver datoen for tegningen af kapitalandelene, datoen for retsvirkningen af stiftelsesdokumentet, og hvornår stiftelsen skal tillægges regnskabsmæssig virkning. Det kan fx være senest på dagen for underskrivelsen.

Man angiver, om der er tillagt stifteren eller andre særlige rettigheder eller fordele og om der er indgået aftaler, der påfører selskabet en væsentlig økonomisk forpligtelse i forbindelse med selskabets stiftelse.

Msn angiver, at hele selskabskapitalen er indbetalt på tidspunktet for selskabets stiftelse, samt hvem der er direktør/direktion og revisor frem mod første ordinære generalforsamling (navn og adresse og CVR for revisor).

Man angiver, hvem der afholder omkostninger ved stiftelsen (fx selskabet selv), og hvad de er anslået til.

I forbindelse med anmeldelse til Erhvervsstyrelsen, kan man give en advokat bemyndigelse med substitutionsret at anmelde selskabets stiftelse til Erhvervsstyrelsen, og til at foretage de ændringer i stiftelsesdokumentet, styrelsen kræver eller finder hensigtsmæssige.

Dato og underskrift som stifter på vegne af XX Kommune

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn og titel

Bilag:

* Tegningsliste med angivelse af antallet af kapitalandele, nominelt kapitalandele og kontant indbetaling, fx i et lille skema samt dato og underskrift.
* Bekræftelse på indtræden i direktionen med navn, titel og dato